**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 05.07.2024, ora 08.00 – 06.07.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 06.07.2024, ora 07.00**

**RÂURI**

**Debitele au fost,** **în general, în scădere**, exceptând cursul mijlociu și inferior al Siretului, cursul mijlociu al Ialomiței şi cursurile inferioare ale Someşului şi Mureşului, unde au fost în creştere prin propagare.

Pe râurile din bazinele hidrografice: Vedea, Bârlad, Jijia, bazinul mijlociu și inferior al Jiului, bazinele inferioare ale Oltului, Argeșului, Ialomiței, cursul mijlociu și inferior al Prutului și pe râurile din Dobrogea debitele au fost relativ staționare.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mari (în jurul şi peste normalele lunare) pe râurile din bazinele hidrografice: Vișeu, Iza, Tur, Someş (exceptând Someşul Mic), Crișul Repede, Târnava Mică, Bega, Timiş, Suceava, bazinele superioare ale Crișului Alb, Buzăului, Bistriței, Moldovei, Siretului, Prutului, cursul superior și mijlociu al Mureșului şi mai mici (sub 30% din normalele lunare) pe râurile din bazinele hidrografice: Moravița, Caraș, Cerna, Vedea, Rm. Sărat, Bârlad, Jijia, cursul inferior al Ialomiței, pe unii afluenți din bazinul mijlociu și inferior al Jiului, pe unii afluenți din bazinul Oltului și pe unele râuri din Dobrogea.

**Nivelurile** pe râuri la stațiile hidrometrice **se situează sub** **COTELE DE ATENȚIE**.

**Debitele vor fi, în general, în scădere**, exceptând cursul mijlociu și inferior al Siretului şi cursul inferior al Mureşului, unde vor fi în creştere prin propagare.

Pe râurile din bazinele hidrografice: Vedea, Bârlad, Jijia, bazinul mijlociu și inferior al Jiului, bazinele inferioare ale Oltului, Argeșului, Ialomiței, cursul mijlociu și inferior al Prutului și pe râurile din Dobrogea debitele vor fi relativ staționare.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 05-06.07.2024 **a fost staționar, având valoarea de 5200 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere.

**Debitul la intrarea în ţară** (secţiunea Baziaş) **va fi staționar (5200 m3/s).**

În aval de Porţile de Fier debitele vor fi în scădere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 20 mc/s;

-r. Dâmbovița: ac. Văcărești: 4,5 mc/s;

-CA2: 0,3 mc/s;

-Der. Mircea Vodă: 1.3 mc/s.

**A.B.A. Crişuri**

Debitul râului Barcău în secțiunea Nușfalău este 0.41 mc/s;

Debitul râului Crișul Alb în secțiunea Crișcior este 1.25 mc/s.

**A.B.A. Prut-Bârlad**

**Județul Iași:**

Se menține situația de restricții și încetarea livrării apei în alimentarea cu apă pentru piscicultură la urmatoarele folosințe:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

Se menține situația de restricții în alimentarea cu apă la folosința:

-S.C. APAVITAL S.A. Iași prin reducerea debitelor de la 33.0 l/s la 26 l/s la sursa r. Bahlui – ac. Pârcovaci.

**Județul Vaslui:**

Se aplică prevederile „Planului de restricții și folosire a apei în perioade deficitare”, astfel:

-treapta III -începând cu 01.07.2024 pentru ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**2.** **Situaţia meteorologică în intervalul 05.07.2024, ora 09.00 –06.07.2024, ora 06.00**

**În ţară,** vremea a fost predominant frumoasă și s-a încălzit în cea mai mare parte a teritoriului, iar în Câmpia Română și pe suprafețe mici în rest, după-amiaza, a devenit călduroasă. Cerul a fost variabil, mai mult senin noaptea, iar ploi slabe s-au semnalat izolat la munte. Vântul a suflat slab și moderat, cu unele intensificări în prima parte a intervalului pe crestele montane și doar pe suprafețe restrânse în restul teritoriului. Temperaturile maxime s-au încadrat între 23 de grade la Joseni și Toplița și 32 de grade la Roșiorii de Vede, Alexandria, Turnu Măgurele, Zimnicea, Urziceni, Videle, Brăila, Buzău, Fetești, Călărași, Cernavodă, Hârșova, Caracal, Calafat, Focșani, Tecuci și București, iar la ora 06 se înregistrau valori de temperatură cuprinse între 8 grade la Joseni și Miercurea Ciuc și 24 de grade la Constanța. La sfârșitul intervalului, izolat a fost ceață în depresiuni.

**Observație:** în intervalul de diagnoză fost în vigoare 1 mesaj de atenționare cod galben pentru fenomene meteorologice imediate emis de SRPV Sibiu.

**La Bucureşti** valorile termice diurne au continuat să crească, astfel încât vremea a devenit călduroasă după-amiaza. Cerul a fost variabil, mai mult senin noaptea, iar vântul a suflat slab până la moderat. Temperatura maximă a fost de 32 de grade la toate stațiile meteorologice, iar la ora 06.00, se înregistrau 14 grade la stația meteo Băneasa, 19 grade la Afumați și 20 de grade la Filaret.

**3. Prognoza meteorologică în intervalul 06.07.2024, ora 09.00-07.07.2024, ora 9.00**

**În ţară,** vremea va deveni călduroasă în cea mai mare parte a teritoriului. Temperaturile maxime se vor încadra între 27 și 35 de grade, iar cele minime vor fi cuprinse între 10 și 23 de grade, ușor mai scăzute în depresiunile intramontane. Cerul va fi variabil ziua în jumătatea estică a țării, iar în rest va fi mai mult senin. Vântul va sufla slab și moderat, cu ușoare intensificări în sudul Banatului și vestul Carpaților Meridionali.

**La Bucureşti,** vremea se va menține călduroasă. Temperatura maximă se va situa în jurul valorii de 34 de grade, iar cea minimă va fi de 17...19 grade, ușor mai scăzută în zona preorășenească. Cerul va fi mai mult senin, iar vântul va sufla slab până la moderat.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**A.P.M. Dâmbovița** informează telefonic că la data de 05.07.2024, la ora 20:30, a fost raportat un incendiu care s-a manifestat pe o suprafaţă de 3000 mp pe raza localităţii Bărbuceanu, în care au ars vegetaţie uscată, cca 500 kg de deșeuri menajere, o plasă de protecţie a unui gard, un gazon sintetic și 5 cutii de depozitare seminţe ale unui utilaj agricol. Echipajele I.S.U. Dâmbovița au reușit sa localizeze incendiul la ora 20:40, se intervine în continuare pentru lichidarea acestuia. Se va reveni cu informaţii.

**Agenţia Naţională pentru Protecţia Mediului** informează că din rezultatele analizelor efectuate la data de 04.07.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**În domeniul solului şi vegetaţiei**

**A.P.M. Teleorman și G.N.M.-C.J. Teleorman** informează că la data de 05.07.2024, în jurul orei 09:00, s-a produs o poluare a 250 mp de sol (islaz comunal) cu 50 l de ţiţei și 300 l de apă sărată în zona Parcului 13 Poeni, la 400 m de sonda 1869 bis, ca urmare a coroziunii unei conducte O.M.V. Petrom. **Măsuri:** s-a oprit pomparea, s-a izolat tronsonul afectat, se lucrează la repararea conductei prin montare de șarnieră și la vidanjarea fluidului scurs, s-a răspândit material absorbant de tip spill sorb pe suprafața afectată.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA COMUNICARE